Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 821/11/8807	Michalovce, 10.2.2012
EEČ : 2-66-50-2012

U Z N E S E N I E

Trestná vec:	obvinený XXXXX a spol.  
Prečin:	porušovanie domovej slobody podľa § 194 odsek 2 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátor Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX XXXXX
Skutková veta:
dňa 31.08.2011 obvinení po predchádzajúcej vzájomnej dohode preskočili oplotenie rekreačnej chaty XXXXX na XXXXX kde následne farebným sprejom nastriekali na drevený stôl pred chatou, prístrešok na dvore ako i fasádu uvedenej chaty rôzne symboly, čím pre poškodeného XXXXX spôsobili škodu vo výške 100 €
Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ, OR PZ v Michalovciach, OO PZ Vinné pod č. ORP-1394/ZŠ-MI-2011 zo dňa 02.09.2011 bolo začaté trestné stíhanie a následne uznesením zo dňa 27.09.2011 vznesené obvinenie ml. XXXXX a XXXXX pre prečin poškodzovanie cudzej veci podľa § 246 ods. 1 Tr. zákona a prečin porušovanie domovej slobody podľa § 194 ods. 1 Tr. zákona spáchaný formou spolupáchateľstva podľa § 20 Tr. zákona na vyššie uvedenom skutkovom základe.

Obvinení ml. XXXXX a XXXXX sú trestne stíhaní pre prečin poškodzovanie cudzej veci podľa § 246 ods. 1 Tr. zákona a prečin porušovanie domovej slobody podľa § 194 ods. 1, ods. 2 písm. b) Tr. zákona spáchaný formou spolupáchateľstva podľa § 20 Tr. zákona, za ktoré podľa § 41 ods. 1 Tr. zákona možno uložiť úhrnný trest odňatia slobody na jeden rok až päť rokov, teda trest, ktorého horná hranica neprevyšuje 5 rokov.
	
Obvinení mladiství sa k trestnému činu priznali, súhlasili s podmienečným zastavením trestného stíhania, doposiaľ súdne trestaní neboli. Z miesta trvalého bydliska obvinení nie sú bližšie hodnotení. XXXXX XXXXX obvinených ako svojich študentov hodnotí pozitívne, podobne aj Úrad práce, sociálnych vecí a rodiny XXXXX.

Z výpovede poškodeného XXXXX (č.l. 22 vyšetrovacieho spisu) vyplýva, že rodičia ako zákonní zástupcovia obvinených mladistvých mu trestným činom spôsobenú škodu v plnej výške uhradili.

Z týchto dôvodov vzhľadom na osoby obvinených, okolnosti prípadu, závažnosť trestnej činnosti a jej následok, možno takéto rozhodnutie považovať za dostačujúce.
	
Obvinení mladiství splnili všetky zákonné podmienky uvedené v § 216 ods. 1 Tr. poriadku na podmienečné zastavenie trestného stíhania.
	
Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno  takéto rozhodnutie považovať za dostačujúce.
	
Vzhľadom na uvedené bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor